Χίος, 28/05/2025

Αρ. Πρωτ. 505/29.5.2025

[**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ**](https://kpechios.org/images/1o%20gym%20chios/neo_dioikitikos_tete_acf_prokirixi.docx)

**ΕΡΓΟΘΕΡΑΠΕΥΤΗ ή ΒΟΗΘΟ ΕΡΓΟΘΕΡΑΠΕΥΤΗ**

Το Κέντρο Παιδιού και Εφήβου είναι Αστική Μη Κερδοσκοπική Εταιρεία, εμπνευσμένη από το πνεύμα της Κοινωνικής – Κοινοτικής Ψυχιατρικής, συμβάλει στην ψυχιατρική μεταρρύθμιση στην Ελλάδα. Δραστηριοποιείται στον τομέα της ψυχικής υγείας από το 1996 και διατηρεί 6 δομές σε Χίο και Αθήνα. Αποτελεί την μεγαλύτερη μη κερδοσκοπική εταιρεία στην Ελλάδα με έδρα στην περιφέρεια και μάλιστα στο ακριτικό νησί της Χίου.

  Το Δ.Σ. του  Κέντρου Παιδιού και Εφήβου, καλεί τους υποψηφίους να εκδηλώσουν ενδιαφέρον για την κάλυψη:

**Μίας (1) θέσης εργασίας (πλήρους ή μερικής απασχόλησης)  στο Τμήμα Παιδιών και Εφήβων του Κ.Π.Ε στη Χίο, με ειδικότητα: Εργοθεραπευτής /-τρια ή Βοηθός Εργοθεραπευτή.**

Η συνεργασία θα έχει τη μορφή παροχής έργου ή εξαρτημένης σχέσης εργασίας ορισμένου χρόνου με προοπτική μετατροπής σε αορίστου χρόνου, με έναρξη 01/09/2025.

**Α. Αρμοδιότητες:**

- Συνεδρίες Εργοθεραπείας (Ατομικές και Ομαδικές).  
- Συνεδρίες Ανάπτυξης Δεξιοτήτων Καθημερινής Ζωής.  
- Διαχείριση συμπεριφορών που προβληματίζουν.  
- Γραπτές αναφορές (follow up).  
- Συμμετοχή στις Διεπιστημονικές Ομάδες.  
- Συμμετοχή στις Ομάδες Εποπτείας.  
- Σχεδιασμός και συμμετοχή σε δράσεις αγωγής κοινότητας.  
- Εποπτείες σε πρακτικά ασκούμενους και εθελοντές.

**Β. Προσόντα υποψηφίων**

Απαραίτητα προσόντα:

- Πτυχίο τμήματος Εργοθεραπείας Ελληνικών Πανεπιστημίων  Α.Τ.Ε.Ι / Ιδιωτικά ή Δημόσια ΙΕΚ ή Πτυχίο Ιδιωτικού Πανεπιστημίου για τους Βοηθούς Εργοθεραπείας.

- Άδεια ασκήσεως επαγγέλματος.  
- Εκπληρωμένες στρατιωτικές υποχρεώσεις (για τους άνδρες υποψηφίους).

Επιθυμητά Προσόντα:  
-     Γνώση ABA.  
-     Γνώση TEACCH.  
-     Γνώση Sensory Integration.

* Προϋπηρεσία στις ΔΑΦ σε αποκαταστασιακό πλαίσιο .
* Γνώση Αγγλικής Γλώσσας.
* Ικανότητες επικοινωνίας, ανάληψης πρωτοβουλιών και τήρησης προθεσμιών.
* Δεξιότητες ομαδικής συνεργασίας και επίλυσης προβλημάτων.

Θα συνεκτιμηθεί:  
- Εθελοντική εργασία σε συναφές αντικείμενο.

**Γ. Παροχές**

* Δυνατότητα μερικής ή πλήρους απασχόλησης.
* Παροχή εποπτείας.
* Υποστήριξη από πολυμελή διεπιστημονική ομάδα.
* Δυνατότητα συμμετοχής σε σεμινάρια, ημερίδες και συνέδρια.

**Δ. Κατάθεση δικαιολογητικών – ημερομηνίες υποβολής δικαιολογητικών**

Απαραίτητα δικαιολογητικά:

* Αίτηση Υποψηφιότητας [**EΔΩ**](https://docs.google.com/document/d/1S_qb7pdfKt1suTqL1J13_LpmKzUlpT-I/edit)
* Βιογραφικό Σημείωμα

Αιτήσεις συμμετοχής, με τα απαιτούμενα δικαιολογητικά θα υποβάλλονται στην ηλεκτρονική διεύθυνση [tpe@kpechios.org](mailto:tpe@kpechios.org) με τίτλο «**Θέση Εργοθεραπευτής/τρια-Xίος**».

Για πληροφορίες οι ενδιαφερόμενοι μπορούν να επικοινωνήσουν με τη Γραμματεία του Κέντρου Παιδιού & Εφήβου (τηλ. 2271 0 20 000 , e-mail  : tpe@kpechios.org), από Δευτέρα ως Παρασκευή 14:00– 21:00.

**Ε. Διαδικασία Επιλογής**

Η επιλογή των επικρατέστερων υποψηφίων θα γίνει από επιτροπή του φορέα. Για την τελική επιλογή θα πραγματοποιηθεί συνέντευξη (δια ζώσης ή εξ αποστάσεως στην περίπτωση διαμονής εκτός Χίου) σε μέρες και ώρες που θα ανακοινωθούν στους υποψήφιους τηλεφωνικά. Στη φάση αυτή θα ζητηθεί να προσκομιστούν και τα απαραίτητα δικαιολογητικά [φωτοαντίγραφα τίτλων σπουδών, φωτοαντίγραφο άδειας ασκήσεως επαγγέλματος (όπου απαιτείται), φωτοαντίγραφο Αστυνομικής Ταυτότητας].

**Η Πρόεδρος του Δ.Σ. του ΚΠΕ**

**Π. Σιδηροφάγη**



ΕΝΗΜΕΡΩΣΗ ΓΙΑ ΤΑ ΠΡΟΣΩΠΙΚΑ ΔΕΔΟΜΕΝΑ

Σας ενημερώνουμε πως για τον σκοπό της συμμετοχής σας στην παρούσα πρόσκληση εκδήλωσης ενδιαφέροντος και για λόγους συμμόρφωσης με τον Κανονισμό 2016/679 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, συλλέγουμε τα εξής δεδομένα που μας παρέχετε με την παρούσα αίτηση: Επώνυμο, Όνομα, Διεύθυνση, Τηλέφωνο, Ηλεκτρονική Διεύθυνση , ΑΜΚΑ , ΑΦΜ, ΔΟΥ , ΑΔΤ, ΑΜΑ.